རྒྱ་ཆེན་བསོད་ནམས་མཆོག་གིས་བསྐྲུན་པའི་སྐུ།།ལེགས་བཤད་ཆོས་ཀྱི་སྒྲ་དབྱངས་སྒྲོག།
པའི་གསུང་།།ཤེས་བྱ་མ་ལུས་ཐོགས་མེད་མཁྱེན་པའི་ཐུགས།།མཁས་གྲུཔ་རྒྱ་མཚོའི་མགོན་ལ་གསོལ་བ་འདེ་བས།།དཔལ་ལྡན་ལེགས་སྤྱད་བསོད་ནམས་ཆུ་གཏེར་ལས།།
རབ་འཁྲུངས་ཡོན་ཏན་རྒྱ་མཚོའི་རླབས་འཕྲེང་ཅན།།དངོས་གྲུབ་ནོར་བུའི་ཚོགས་ཀྱིས་ཡོངས་གང་བའི།།ཡོངས་འཛིན་འདོད་དགུའི་འབྱུང་གནས་རྒྱལ་གྱུར་ཅིག།རྣམ་དག་ཚོགས
གཉིས་རིན་ཆེན་ཁམས་ལས་གྲུཔ།།ལུང་རྟོགས་བང་རིམ་ཆ་ཤས་ཡོངས་རྫོགས་ཤིང་།།ཐུབ་བསྟན་གླིང་བཞིའི་དབུས་ན་ལྷམ་མེ་བ།།དཔལ་ལྡན་བླ་མ་ས་འཛིན་དབང་པོར་འདུད།།
མཚན་ལྡན་ལུས་ཀྱི་ན་ཚོད་ཕྲ་མོ་ནས།།དྲི་བྲལ་ལྷག་བསམ་དཀྱིལ་འཁོར་རང་རྒྱས་ཤིང་།།ངོ་མཚར་དག་པའི་སྣང་བརྙན་རི་དྭགས་གཟུགས།།གྲངས་མེད་གསལ་བར་ཤར་བ་ཁྱོད་ཕྱག།

འཚལ།།ཚོགས་གཉིས་མངའ་ཐང་རྒྱས་པའི་བང་མཛོད་ནས།།ཕུལ་བྱུང་མཛད་པའི་བཻཌཱུར་དཀར་པོ་ནི།།ཡོངས་རྫོགས་གློ་བཟང་བསྟན་པའི་རྒྱ་མཚན་རྩེར།།རབ་མཛེས་དབང་གི་རྒྱལ།།
པོ་ཁྱོད་ཕྱག་འཚལ།།དྲི་མོད་མཁྱེན་པའི་འོད་སྟོང་རབ་མྱོས་ཤིང་།།སྐལ་ལྡན་བློ་གསལ་སྐྱེ་བོའི་ཚོགས་རྣམས་ལ།།རྣམ་གྲོལ་ལམ་བཟང་གསལ་བར་སྟོན་མཛད་པའི།།མཚུངས་
མེད་བླ་མ་མཆོག་ལ་ཕྱག་འཚལ་ལོ།།མཐོང་ཐོས་དྲན་པས་སྲིད་ཞིའི་རྒུད་པ་ཀུན།།ཉེར་ཞི་བླ་མེད་བདེ་ལ་འགོད་པའི་གཉེན།།ཟབ་རྒྱས་ལེགས་བཤད་ཆོས་ཀྱི་གཎྜཱིའི་དབྱངས།།རྒྱུན་མི
འཆད་པར་སྒྲོག་པ་ཁྱོད་ཕྱག་འཚལ།།གང་གི་སྙིང་སྟོབས་དཔག་བསམ་ལྗོན་པ་ནི།།ཐུབ་བསྟན་ས་ཆེན་འདེགས་པའི་ཁུར་ཁྱེར་ཞིང་།།མཁྱེན་བརྩེའི་གྲིབ་བསིལ་ཡོངས་སུ་རྒྱས་པ་ཡིས།།
འགྲོ་བའི་གདུང་བ་སེལ་ལ་ཕྱག་འཚལ་ལོ།།དཔལ་ལྡན་མར་མེ་མཛད་དང་འགྲོ་བའི་མགོན།།འཇམ་དཔལ་སྙིང་པོས་རྗེས་བཟུང་གྲུབ་པ་བརྙེས།།མཐའ་ཡས་འགྲོ་བ་ཀུན་གྱི་ཉེར་འཚོ
མཆོག།སྐྱབས་གནས་ཀུན་འདུས་ཁྱོད་ལ་ཕྱག་འཚལ་ལོ།།ཉི་ཟླ་ལྟ་བུར་མཁྱེན་པའི་སྤྱན་ཡངས་ཤིང་།།རྒྱ་མཚོ་ལྟ་བུར་ཟབ་པའི་ཐུགས་མངའ་བ།།ནམ་མཁའ་ལྟ་བུར་འཛད་འཕྲིན་ཀུན

ལ་ཁྱབ།།བླ་མེད་སྐྱབས་གྱུར་ཁྱོད་ལ་ཕྱག་འཚལ་ལོ།།དེ་ལྟར་བ་སྟོད་པའི་དགེ་ཚོགས་མཐའ་ཡས་པས།།དངོས་གྲུབ་འབྱུང་གནས་ཐེག་མཆོག་བཤེས་གཉེན་གྱིས།།
དགྱེས་བཞིན་རྗེས་སུ་བཟུང་སྟེ་དམ་ཆོས་ཀུན།།ཚུལ་བཞིན་སྒྲུབ་པའི་བརྩོན་པ་མཐར་ཕྱིན་ཤོག།བླ་མ་ལྷར་བཅས་རྣམས་ཀྱི་བྱིན་རླབས་དང་།།འགྲོ་འདིའི་ལེགས་སྤྱད་གཅིག་ཏུ་བསྡོམས།།
པའི་མཐུས།།གངས་ཅན་ཕན་བ་དེའི་བསོད་ནམས་ཉེར་འཚོ་མཆོག།ཐུབ་བསྟན་རྒྱ་མཚོར་མི་གཡོ་ཞབས་བརྟན་ཤོག།རྒྱལ་བ་ཀུན་གྱི་མཁྱེན་བརྩེའི་ཆུ་ཀླུང་ཀུན།།གང་དུ་འཁྱིལ་།
བ་ཡོན་ཏན་ནོར་བུའི་གཏེར།།འཕྲིན་ལས་གཏིང་མཐའ་ཡངས་པའི་རྒྱ་མཚོ་ཆེ།།རྗེ་བཙུན་གངས་ཅན་མགོན་པོར་གསོལ་བ་འདེབས།།རང་གིས་རང་ལ་བསྟོད་པར་མི་འོས་ཀྱང་དོན་གཉེར་ཅན
མང་པོས་བསྐུལ་བའི་ངོར་ཤཱཀྱའི་བཙུན་པ་བསོད་ནམས་རྒྱ་མཚོས་གཟིམས་ཆུང་ཉི་འོད་འཁྱིལ་བར་སྦྱར་བའོ།།